รัฐบาลไทย-ข่าวทำเนียบรัฐบาล-ผลการจัดเก็บรายได้รัฐบาลสุทธิในช่วง 8 เดือนแรกของปีงบประมาณ 2561 (Government’s Net Revenue Collection:  The First 8 months of Fiscal Year 2018)
วันพุธที่ 27 มิถุนายน 2561
ผลการจัดเก็บรายได้รัฐบาลสุทธิในช่วง 8 เดือนแรกของปีงบประมาณ 2561 (Government’s Net Revenue Collection:  The First 8 months of Fiscal Year 2018)
ผลการจัดเก็บรายได้รัฐบาลสุทธิในช่วง 8 เดือนแรกของปีงบประมาณ 2561 (ตุลาคม 2560 – พฤษภาคม 2561) รัฐบาลจัดเก็บรายได้สุทธิ จํานวน 1,571,788 ล้านบาท สูงกว่าประมาณการตามเอกสารงบประมาณ 60,008 ล้านบาท หรือร้อยละ 4.0
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า “ผลการจัดเก็บรายได้รัฐบาลสุทธิในช่วง 8 เดือนแรกของปีงบประมาณ 2561 (ตุลาคม 2560 – พฤษภาคม 2561) รัฐบาลจัดเก็บรายได้สุทธิ จํานวน 1,571,788 ล้านบาท สูงกว่าประมาณการตามเอกสารงบประมาณ 60,008 ล้านบาท หรือร้อยละ 4.0 โดยมีสาเหตุจากการจัดเก็บรายได้ของหน่วยงานอื่น และการนําส่งรายได้ของรัฐวิสาหกิจ สูงกว่าประมาณการ 28,887 และ 25,629 ล้านบาท หรือร้อยละ 25.7 และ 25.6 ตามลําดับ ทั้งนี้ ภาษีที่จัดเก็บได้สูงกว่าเป้าหมายที่สําคัญ ได้แก่ ภาษีเงินได้ปิโตรเลียม ภาษีรถยนต์ และภาษียาสูบ
นายพรชัยฯ กล่าวโดยสรุปว่า “การจัดเก็บรายได้ของรัฐบาลในช่วงที่ผ่านมายังคงสูงกว่าประมาณการ และเป็นไปตามที่กระทรวงการคลังได้ประเมินไว้ นอกจากนี้ การขยายตัวในระดับสูงของมูลค่าการนําเข้า โดยเฉพาะการนําเข้าวัตถุดิบและสินค้าขั้นกลาง ถือเป็นสัญญาณที่ดีต่อการขยายตัวของเศรษฐกิจ ซึ่งจะส่งผลดีต่อการจัดเก็บรายได้รัฐบาลในช่วงที่เหลือของปีงบประมาณต่อไป”
ผลการจัดเก็บรายได้รัฐบาลสุทธิ ในช่วง 8 เดือนแรกของปีงบประมาณ 2561 (ตุลาคม 2560 – พฤษภาคม 2561) และเดือนพฤษภาคม 2561
1. ในช่วง 8 เดือนแรกของปีงบประมาณ 2561 (ตุลาคม 2560 – พฤษภาคม 2561)
รัฐบาลจัดเก็บรายได้สุทธิ 1,571,788 ล้านบาท สูงกว่าประมาณการ 60,008 ล้านบาท หรือร้อยละ 4.0 (สูงกว่าช่วงเดียวกันปีที่แล้วร้อยละ 4.7) โดยการจัดเก็บรายได้ของหน่วยงานอื่น และการนําส่งรายได้ของรัฐวิสาหกิจ สูงกว่าประมาณการ 28,887 และ 25,629 ล้านบาท หรือร้อยละ 25.7 และ 25.6 ตามลําดับ
ผลการจัดเก็บรายได้ตามหน่วยงานจัดเก็บสรุปได้ ดังนี้
1.1 กรมสรรพากร จัดเก็บรายได้รวม 1,131,629 ล้านบาท ต่ํากว่าประมาณการ 10,811 ล้านบาท หรือร้อยละ 0.9 (สูงกว่าช่วงเดียวกันปีที่แล้วร้อยละ 4.3) เนื่องจากภาษีมูลค่าเพิ่มจัดเก็บได้ต่ํากว่าประมาณการ 17,951 ล้านบาท หรือคิดเป็นร้อยละ 3.3 (แต่สูงกว่าช่วงเดียวกันปีที่แล้วร้อยละ 5.8) อย่างไรก็ดี ภาษีเงินได้ปิโตรเลียมจัดเก็บได้สูงกว่าประมาณการ 10,816 ล้านบาท หรือร้อยละ 26.6 (สูงกว่าช่วงเดียวกันปีที่แล้วร้อยละ 44.0) เนื่องจากมีการชําระภาษีเงินได้ปิโตรเลียมย้อนหลัง และผลประกอบการของบริษัทขุดเจาะน้ํามันปรับตัวดีขึ้น
1.2 กรมสรรพสามิต จัดเก็บรายได้รวม 371,693 ล้านบาท ต่ํากว่าประมาณการ 5,270 ล้านบาท หรือร้อยละ 1.4 (ต่ํากว่าช่วงเดียวกันปีที่แล้วร้อยละ 0.3) โดยภาษีที่จัดเก็บได้ต่ํากว่าประมาณการที่สําคัญ ได้แก่ ภาษีน้ํามันฯ ภาษีเบียร์ และภาษีสุราฯ จัดเก็บได้ต่ํากว่าประมาณการ 7,920 7,850 และ 2,620 ล้านบาท หรือคิดเป็นร้อยละ 5.4 14.0 และ 6.2 ตามลําดับ เนื่องจากปริมาณน้ํามัน เบียร์ และสุราที่ชําระภาษีต่ํากว่า
ที่ประมาณการไว้ อย่างไรก็ดี ภาษีรถยนต์และภาษียาสูบ จัดเก็บได้สูงกว่าประมาณการ 5,903 และ 4,307 ล้านบาท หรือร้อยละ 8.3 และ 10.1 ตามลําดับ เนื่องจากปริมาณรถยนต์ที่ชําระภาษีขยายตัวอย่างต่อเนื่อง สอดคล้องกับยอดขายรถยนต์ที่ยังขยายตัวได้ดี และภาระภาษีต่อซองของยาสูบหลังจากพระราชบัญญัติภาษีสรรพสามิต พ.ศ. 2560 มีผลบังคับใช้ สูงกว่าที่ประมาณการไว้
1.3 กรมศุลกากร จัดเก็บรายได้รวม 72,874 ล้านบาท ต่ํากว่าประมาณการ 1,426 ล้านบาท หรือร้อยละ 1.9 (แต่สูงกว่าช่วงเดียวกันปีที่แล้วร้อยละ 5.4) โดยเป็นผลจากการจัดเก็บอากรขาเข้าต่ํากว่าประมาณการจํานวน 1,657 ล้านบาท หรือร้อยละ 2.3 (แต่สูงกว่าช่วงเดียวกันปีที่แล้วร้อยละ 6.5) เนื่องจากการนําเข้าสินค้าที่ใช้สิทธิพิเศษทางภาษีมีแนวโน้มสูงขึ้น ทําให้การจัดเก็บอากรขาเข้าไม่ขยายตัวตามที่ประมาณการไว้ ทั้งนี้ มูลค่าการนําเข้าในรูปดอลลาร์สหรัฐ และในรูปเงินบาทในช่วง 7 เดือนแรกของปีงบประมาณ 2561 ขยายตัวร้อยละ 16.1 และ 6.6 ตามลําดับ สินค้าที่จัดเก็บอากรขาเข้าในช่วง 7 เดือนแรกได้สูงสุด 5 อันดับแรก ได้แก่ (1) ยานบกและส่วนประกอบ (2) เครื่องใช้ไฟฟ้าและอุปกรณ์ (3) เครื่องจักรและเครื่องใช้กล (4) ผลิตภัณฑ์ทางเภสัชกรรม และ (5) พลาสติกและสินค้าจากพลาสติก
1.4 รัฐวิสาหกิจ นําส่งรายได้รวม 125,931 ล้านบาท สูงกว่าประมาณการ 25,629 ล้านบาท หรือร้อยละ 25.6 (สูงกว่าช่วงเดียวกันปีที่แล้วร้อยละ 3.2) ทั้งนี้ รัฐวิสาหกิจที่นําส่งรายได้สูงกว่าประมาณการ 5 อันดับแรก ได้แก่ (1) สํานักงานสลากกินแบ่งรัฐบาล (2) บมจ. ปตท. (3) ธนาคารออมสิน (4) การทางพิเศษแห่งประเทศไทย และ (5) บมจ. ท่าอากาศยานไทย เนื่องจากผลประกอบการขยายตัวดี
1.5 หน่วยงานอื่น จัดเก็บรายได้รวม 141,198 ล้านบาท สูงกว่าประมาณการ 28,887 ล้านบาท หรือร้อยละ 25.7 (สูงกว่าช่วงเดียวกันปีที่แล้วร้อยละ 20.9) เนื่องจากการรับรู้ส่วนเกินจากการจําหน่ายพันธบัตร (Premium) เป็นรายได้แผ่นดิน การนําส่งรายได้ของสํานักงาน กสทช. และการส่งคืนเงินกันชดเชยให้แก่ผู้ส่งออกเป็นรายได้แผ่นดินสูงกว่าประมาณการเป็นสําคัญ สําหรับกรมธนารักษ์จัดเก็บรายได้รวม 5,859 ล้านบาท สูงกว่าประมาณการ 597 ล้านบาท หรือร้อยละ 11.3 (ต่ํากว่าช่วงเดียวกันปีที่แล้วร้อยละ 20.9) โดยรายได้ด้านเหรียญกษาปณ์จัดเก็บได้สูงกว่าประมาณการ เป็นสําคัญ
1.6 การคืนภาษีของกรมสรรพากร จํานวน 198,102 ล้านบาท ต่ํากว่าประมาณการ 21,314 ล้านบาท หรือร้อยละ 9.7 ประกอบด้วยการคืนภาษีมูลค่าเพิ่ม 148,031 ล้านบาท ต่ํากว่าประมาณการ 22,569 ล้านบาท หรือร้อยละ 13.2 และการคืนภาษีอื่น ๆ (ภาษีเงินได้บุคคลธรรมดา ภาษีเงินได้นิติบุคคล ภาษีธุรกิจเฉพาะ และอากรแสตมป์) จํานวน 50,071 ล้านบาท สูงกว่าประมาณการ 1,255 ล้านบาท หรือร้อยละ 2.6
1.7 อากรถอนคืนกรมศุลกากร จํานวน 9,161 ล้านบาท สูงกว่าประมาณการ 2,161 ล้านบาท หรือร้อยละ 30.9
1.8 การจัดสรรภาษีมูลค่าเพิ่มให้กับองค์การบริหารส่วนจังหวัด จํานวน 11,104 ล้านบาท ต่ํากว่าประมาณการ 897 ล้านบาท หรือร้อยละ 7.5
1.9 เงินกันชดเชยภาษีสําหรับสินค้าส่งออก จํานวน 7,239 ล้านบาท ต่ํากว่าประมาณการ 4,380 ล้านบาท หรือร้อยละ 37.7 ซึ่งเป็นผลจากการปรับลดอัตราเงินกันชดเชยภาษีสําหรับสินค้าส่งออกจากร้อยละ 0.75 เป็นร้อยละ 0.5 ตั้งแต่วันที่ 1 ตุลาคม 2560 เป็นต้นมา
1.10 การจัดสรรภาษีมูลค่าเพิ่มให้องค์กรปกครองส่วนท้องถิ่น ตาม พ.ร.บ. กําหนดแผนและขั้นตอนการกระจายอํานาจฯ งวดที่ 1 - 5 จํานวน 45,931 ล้านบาท สูงกว่าประมาณการ 1,431 ล้านบาท หรือร้อยละ 3.2
2. เดือนพฤษภาคม 2561
รัฐบาลจัดเก็บรายได้สุทธิ 275,188 ล้านบาท ต่ํากว่าประมาณการ 3,284 ล้านบาท หรือร้อยละ 1.2 (แต่สูงกว่าเดือนเดียวกันปีที่แล้วร้อยละ 2.8) เนื่องจากการนําส่งรายได้ของรัฐวิสาหกิจ ต่ํากว่าประมาณการ 4,815 ล้านบาท หรือร้อยละ 27.5 (ต่ํากว่าเดือนเดียวกันปีที่แล้วร้อยละ 50.6) เนื่องจากธนาคารออมสิน และธนาคารอาคารสงเคราะห์ได้นําส่งรายได้ตั้งแต่เดือนเมษายน 2561 จากที่ประมาณการไว้ว่าจะส่งในเดือนพฤษภาคม 2561 อย่างไรก็ดี การจัดเก็บรายได้ของส่วนราชการอื่นสูงกว่าประมาณการ 5,542 ล้านบาท หรือร้อยละ 117.3 (สูงกว่าเดือนเดียวกันปีที่แล้วร้อยละ 69.0) เนื่องจากสํานักงาน กสทช. นําส่งรายได้จากผลประกอบการในส่วนที่ได้รับสัมปทานของ บมจ. กสท โทรคมนาคม เป็นสําคัญ
สํานักนโยบายการคลัง สํานักงานเศรษฐกิจการคลัง
โทร. 0 2273 9020 ต่อ 3573
Mr. Pornchai Thiraveja, Financial Policy Advisor of Fiscal Policy Office and Ministry of Finance’s Deputy Spokesperson stated that the government’s net revenue collection in the first 8 months of fiscal year 2018 (October 2017 – May 2018) was 1,571,788 million baht, 60,008 million baht or 4.0% above the target and 4.7% higher than the same period last year. This was mainly due to revenue collection from other agencies and remittances from state-owned enterprises exceeding the targets by 28,887 and 25,629 million baht, or 25.7% and 25.6%, respectively. Moreover, the collection of petroleum tax, automobile tax, and tobacco tax were significantly above the targets.
Mr. Pornchai concluded that, “The government’s revenue collection remains higher than the target and in line with our expectation. Moreover, a significant increase in the imports of goods and services, especially imports of raw materials and intermediate goods, also bode well for economic growth and the government’s revenue collection for the rest of fiscal year 2018.”